L’Associació de Diabètics de Burjassot informa als veïns de la malaltia
2025-07-24

Aquest matí (15-11-2017) l’Associació de Diabètics de Burjassot ha continuat amb les seues activitats programades per a commemorar el Dia Mundial de la Diabetis i han situat una taula informativa en la porta de l’Ajuntament.

Al llarg del matí han sigut centenars els veïns i les veïnes que s’han acostat a la taula per rebre informació no solament sobre la malaltia sinó també d’alimentació sana, de productes amb més o menys sucre i la idoneïtat de portar una dieta saludable.

Per a informar-se i donar el seu suport a l’entitat burjassotera, també han passat per la taula informativa l’alcalde de Burjassot, Rafa García, i el regidor de Policia i Seguretat Ciutadana, interessats en tot el que els han explicat sobre alimentació saludable.